Opukový lom u Přední Kopaniny

Prírodná pamiatka Opukový lom u Přední Kopaniny, ev. č. 1109, sa nachádza na samom severozápadnom pomedzí Prahy pri južnom okraji miestnej časti Přední Kopanina medzi diaľnicou D7 (na Kladno a Slaný) a ulicou K Tuchoměřicům. Správu tejto prírodnej pamiatky (PP) vykonáva Magistrát hlavního města Prahy. Ochrana Predmetom ochrany je v lome odkrytý geologický profil kriedovými sedimentami. Jedná sa o uznaný stratotyp korycanského a bělohorského súvrstvia. Ložisko a lom Predná Kopanina sú významnou geologickou lokalitou. V hornine je možno pozorovať miestami drobné bioklasty a ihlice morských húb, ktoré sa tu počas vzniku sedimentovali. Zoológia a botanika Z plazov tu bola pozorovaná jašterica krátkohlavá, z vtákov žltochvost hôrny. Z botanického hľadiska je územie PP nevýznamné. História lomu Tunajšie opukové lomy boli otvorené už v 1. polovici 12. storočia, kedy z nej bola postavená tunajšia rotunda sv. Márie Magdalény. V písomných prameňoch sú tunajšie lomy doložené až v polovici 19. storočia. Súčasnosť V severovýchodnej časti lomu prebieha ťažba opuky dodnes aj cez to, že je oblasť prírodnou pamiatkou, pretože ide o jeden z troch funkčných opukových lomov na území Česka. Vyťažená opuka sa využíva pri opravách pražských pamiatkových budov, pretože nahrádza pôvodný kameň, ktorý bol na ich stavbu využitý. Ťažba tu sa musí vykonávať ručne len s minimálnou mechanizáciou, pretože by odstrely a ťažká technika poškodili trhlinami skalné bloky, ktoré by neboli použiteľné pre sochárstvo. Najžiadanejšia je približne 3 metre hrubá vrstva tzv. Zlatej opuky. Referencie Pozri aj Zoznam chránených území v Prahe Iné projekty Commons ponúka multimediálne súbory na tému Opukový lom u Přední Kopaniny Externé odkazy Vyhláška ktorou sa určujú chránené prírodné výtvory v Prahe BioLib.cz Na stránke Geologické lokality.cz Chránené územia Prahy Archivované 2007-10-04 na Wayback Machine Zdroj Tento článok je čiastočný alebo úplný preklad článku Opukový lom u Přední Kopaniny na českej Wikipédii.